HTML-eksport - Side 2

Indhold
Indholdsfortegnelse 🔎︎

# HTML eksport - Side 2

Afgør publiceringstypen.

Du kan angive om du vil inkludere rammer, oprette en titel, eller vise præsentationsnoter.

For at tilgå denne kommando...

menuen LibreOffice Draw eller LibreOffice Impress Filer - Eksportog vælg filtypen HTML, side 2 i guiden.

## Publiceringstype

Angiver de grundlæggende indstillinger for den påtænkte eksport.

## Standard HTML-format

Opretter Standard HTML sider fra eksport sider.

## Standard HTML med rammer

Opretter standard HTML-sider med rammer. Den eksporterede side bliver placeret i hovedrammen, og rammen til venstre vil vise en indholdsfortegnelse i form af hyperlinks.

### Opret titelside

Opretter en titelside til dit dokument.

### Vis noter

Bestemmer at dine noter også bliver vist.

## Automatisk

Opretter en standard HTML præsentation som en kiosk eksport, i hvilken dias automatisk skifter efter et nærmere angivet tidsrum.

### Som angivet i dokumentet

Diasovergangen afhænger af tidsindstillingen som du sætter op for hvert dias i præsentationen. Hvis du definerer en manuel sideovergang, skifter HTML-præsentationen til en ny side ved tryk på en vilkårlig tast på dit tastatur.

### Automatisk

Side overgangen sker automatisk efter den angivne tidsperiode og er ikke afhængig af præsentationens indhold.

### Diasvisningstid

Angiver tidsrummet for visningen af hvert dias.

### Endeløs

Genstarter automatisk HTML-præsentationen efter sidste dias har været vist.

## WebCast

I en WebCast eksport vil der automatisk blive genereret scripts med understøttelse for Perl eller ASP. Dette tillader foredragsholderen (for eksempel en taler i en telefonkonference, som bruger en præsentation på internettet) at ændre dias i tilhørernes webbrowsere. Læs mere om WebCast senere i denne sektion.

### Active Server Pages (ASP = Aktive serve-sider)

Når du vælger ASP-indstillingen, opretter WebCast-eksporten ASP sider. Bemærk at HTML-præsentationen kun kan tilbydes af en webserver der understøtter ASP.

### Perl

Anvendt af WebCast eksport til at oprette HTML-sider og Perl-scripts.

#### URL for tilhørere

Angiver at URL'en (absolut eller relativ) skal indtastes af brugeren for at se præsentationen.

#### URL for præsentation

Angiver URL'en (absolut eller relativ), hvor den oprettede HTML-præsentation på webserveren er blevet gemt.

#### URL for Perl-scripts

Angiver URL'en (absolut eller relativ) til de genererede Perl-scripts.

## Mere information om WebCast eksport

Der er to mulige indstillinger for eksport af LibreOffice Impress præsentationer som bruger WebCast teknologi: Active Server Pages (ASP) og Perl.

I hvert tilfælde, behøver WebCast'en en HTTP-server som tilbyder enten Perl- eller ASP-scripting. Derfor afhænger eksportindstillingen af HTTP-serveren som anvendes.

## WebCast i ASP

### Eksporterer

- For at eksportere til ASP fra et LibreOffice Impress-dokument vælg Filer - Eksporter. Så ser du dialogen Eksporter, hvor du vælger HTML-dokument som filtypen. Når du én gang har valgt et katalog og indtastet et filnavn, klik Eksporter. For eksport som ASP anbefaler vi at vælge et "hemmeligt" filnavn for HTML-filen (se nedenfor for flere detaljer). Så ser du dialogen HTML-eksport. Der vil blive skrevet adskillige filer til kataloget, som du lige har valgt.

- Foredragsholderen bruger det indtastede filnavn til skifte mellem dias set af publikum. Du kan gemme WebCast filerne lokalt eller direkte på en HTTP-server. Du kan senere overføre lokalt gemte filer til HTTP-serveren med FTP. Bemærk at WebCast kun virker, hvis filerne er hentet over en HTTP-server.

Lad være med at brug det samme katalog til to forskellige HTML-eksporter.

- Vælg WebCast som en publikationstype på anden side af Guiden til HTML-eksport.

- I indstillingsmulighederne for WebCast, marker Active Server Pages (ASP) muligheden. Du kan nu fortsætte med at angive andre indstillinger eller starte eksporten ved at klikke på Opret knappen.

### Brug af ASP WebCast

Du kan bruge WebCast så snart de eksporterede filer kan tilgås fra en HTTP-server.

Eksempel:

Lad os antage, at du installerede Microsoft Internet Information Server på din computer. Du indtastede kataloget "c:\Inet\wwwroot\presentation" som HTML-outputkataloget under IIS-opsætningen. URL'en på din computer antages at være: "http://minserver.dk".

- Du har gemt filerne, der er blevet oprettet under eksportprocessen i c:\Inet\wwwroot\præsentation\ kataloget. I dette katalog opretter eksporten en HTML-fil som for eksempel kan navngives: "secret.htm". Du indtastede dette navn i Gem-dialogen (se ovenfor). Foredragsholderen kan nu browse sig frem til HTML-eksportfilerne ved at indtaste http://minserver.dk/praesentation/secret.htm URL'en i enhver HTTP-Browser som understøtter JavaScript. Foredragsholderen er nu i stand til modificere siden ved at bruge nogle formularkontrolelementer.

Publikum kan nu se dias valgt af foredragsholderen via URL'en http://minserver.dk/præsentation/webcast.asp. De kan ikke skifte til andre dias fundet på denne URL, med mindre filnavnene er kendte. Vær sikker på at HTTP-serveren ikke er indstillet til visning af katalogindhold.

## WebCast over Perl

### Eksporterer

- For at eksportere et LibreOffice Impress dokument vælg Filer - Eksporter. Dette åbner dialogen Eksporter, hvor du vælger HTML-dokument som filtypen. Efter at have markeret en mappe og indtastet et filnavn, klik Gem. Dette åbner guiden HTML-eksport. Dette vil oprette nogle filer i kataloget du netop har valgt.

- Det indtastede filnavn bliver brugt af foredragsholderen til at skifte mellem dias. Marker venligst et tomt katalog.

- På den anden side i HTML-Eksporten, marker WebCast som publiceringstypen.

- I indstillingsmulighederne for WebCast, markér Perl.

- Indtast filnavnet til HTML-dokumentet i tekstfeltet URL for tilhørere, der vil blive brugt af tilhørerne. I URL for præsentation, indtast URL'en for kataloget der vil blive brugt for præsentationen, og i URL for Perl-scripts, indtast URL'en til CGI-scriptkataloget. Du kan nu angive yderligere indstillinger på de følgende sider af guiden eller starte eksporteringsprocessen ved at klikke på knappen Opret.

### Brug af Perl WebCast

Filerne, der blev oprettet under eksporten, skal nu sættes op på den Perl-aktiverede HTTP-server. Dette kan ikke gøres automatisk på grund af den mangfoldighed af forskellige HTTP-servere, som Perl understøtter. Trinnene, der skal følges, bliver beskrevet i det efterfølgende. Se i din servermanual eller spørg din netværksadministrator hvordan man foretager disse trin på din server.

- Du skal først flytte filerne, der er blevet oprettet under eksporten, til det rigtige katalog på HTTP-serveren.

- Flyt alle filer, der har htm-, jpg- og gif-filendelser til det katalog på din HTTP-server, som du har henvist til i tekstfeltet URL for præsentation.

- Alle filer, der har pl- og txt-filendelser skal flyttes ind i det katalog på din HTTP-server, som du har henvist til i tekstfeltet URL for Perl-scripts. Dette katalog skal være konfigureret, så Perl-scripts heri også kan afvikles ved en HTTP-forespørgsel.

- På UNIX-systemer skal filerne med pl-filendelsen kunne eksekveres af HTTP-serveren. Dette gøres normalt med chmod-kommandoen. HTTP-serveren skal have skriverettigheder til filen currpic.txt.

Nu bør du være i stand til at bruge WebCast.

Eksempel:

I dette eksempel har du en Linux computer med en HTTP-server. URL'en til din HTTP-server er http://minserver.dk og uddatakataloget for dine HTML-dokumenter er /usr/local/http/. Dine Perl-scripts ligger i kataloget /usr/local/http/cgi-bin. Tast secret.htm som filnavn til eksporten og presentation.htm som URL for tilhørere. I tekstfeltet URL for præsentation indtastes http://minserver.dk/presentation/ og i URL til Perl-scripts, indtast http://minserver.dk/cgi-bin/.

- Kopier nu alle *.htm, *.jpg og *.gif filer fra katalogerne som blev specificeret under eksporteringen til kataloget /usr/local/HTTP/presentation/ på din HTTP-server og kopier alle filer med *.pl og *.txt-navne til kataloget /usr/local/http/cgi-bin.

- Log på din server som administrator (root) og skift til kataloget /usr/local/http/cgi-bin. Du kan angive de tilsvarende rettigheder ved at bruge chmod-kommandoen.

Når du er færdig med at installere Perlfilerne, vil foredragsholderen være i stand til at vise præsentationen. Tilskuerne kan se denne præsentation via URL'en http://minserver.dk/presentation/presentation.htm.